Aalborg Stiftstidende, 1845-12-09
Fædrelandet. Kjøbenhavn, den 6te December. J de sidste Dage af Juni Maaned d. A. blev Hr. J. F. Giødwad, for Pressesager idømt en Mængde Mulcter, til et Beløb af over 1000 Rbd. Da han ikke selv saae sig istand til at betale disse og ikke vilde modtage sine politiske Venners Tilbud om at udrede dem for ham, indgik han under 3die Juli til Cancelliet med et Andragende om, at han paa Grund af sin Helbred, hvis Tilstand godtgjordes ved Lægeattest, maatte afsone Mulcterne ved Fængsel i Citadellet. Dette Andragende sendte Cancelliet til Kongens Foged med Anmodning om at lade Hr. Giødwads Eiendele sælge, da det først maatte afgjøres, hvortil disse kunde udbringes, førend Cancelliet troede at kunne indlade sig paa at svare paa det til Samme indgivne Andragende. Ved Auctionen over Hr. G. s Bøger og Meubler udbragtes disse til omtrent 650 Rbd. eller, Omkostningerne fradragne, til 600 Rbd. For de tilbagestaaende 505 Rbd. foretoges den 4de de en Fogedforretning, ved hvilken Reqvisitus lod tilføre Protocollen: at han, efterat Fogden havde gjort sit tidligere Udlæg i hans senere realiserede Eiendele, var bleven gjort opmærksom paa, at han foruden disse endnu var retlig Eier af Nrue af-Fædrelandet: 1070, 1071, 1321, 1322, 1342, 1389. 1668, 1699, 1907, 1956, 1964, 1595, 1996, at bemeldte hans retlige Eindom imidlertid successive af Cancelliet, efter foreløbig Anholdelse af Politi-Medhjælpen, var foranstaltet ham fratagen, og ikke ham siden tilbageleveret, uagtet Anholdelsen maatte ansees for at være bleven frafalden eller ugyldig derved, at den ikke paa lovlig Maade var bleven forfulgt og hævdet for Domstolene, – en uomgjængelig Følge ikke mindre af Principet i Forordningen 27de Septbr. 1799, hvorefter det er Domstolene og Domstolene alene, der have at afgjøre, om et beslaglagt Skrift maa udkomme eller skal tilintetgjøres, end af samtlige Lovgivningens øvrige Forskrifter og Grundsætninger om Anvendelsen af præventiv Tvang, J bemeldte Nummere maatte han derfor, forinden der skredes til Dommens Fyldestgjørelse paa hans Person, fordre Ud lægget paa lovlig Maade fortsat og fremmet, idet han bemærkede, at hvert af bemeldte 22 Nre havde kostet ham c. 40 Rbd.; at hvert af dem siden deels ved Dobbelte, deels ved Extranumere af ham havde maattet godtgjøres Bladets Abonnenter; at de følgelig alle havde en Værdi af c. 880 Rbd.; at de ved offentlig Auction utvivlsomt vilde kunne realiseres over det Restbeløb, Fogden havde at inddrive hos ham, men i hvert Fald langt over den absolut Værdi, de (c. 30,000 Nr.) som flere Baller stort Papir havde som Maculatur. Han troede derfor, at baade Ret og billighed og den simpleste Anstændighed fordrede, at det kgl. danske Cancelli, Rigets øverste Justitscollegium, ikke tilstededes fremdeles at forholde ham hans retlige Eiendom og derved berøve ham Udsigten til ved Offeret af Samme at befrie sin Person for ved Arrest at afsone de ergangne Domme; og under Forbeholdenhed af den yderligere Ret for Tab og Tort med videre, som Cancellicollegiets ulovhjemlede For holdelse af hans ommeldte Eiendom havde paadraget ham eller endnu maatte paadrage ham, paastod han derfor, at den meget ærede Foged, forinden han skred til at exeqvere paa hans Person, vilde begive sig til velbemeldte Justitscollegium, i hvis Værge hans ommeldte Eiendom befandt sig, og hos Samme eller efter Sammes nærmere Paaviisning eller Veiledning effectuere Udlæg til Dækning af det ham afæskede Beløb med videre i meerbemeldte Nummere, Skulde Fogden imod Formodning vægre sig ved at give denne hans Paastand fuldstændig Medhold, maatte han herved udtrykkelig gjøre ham personlig ansvarlig for alle de Følger, som saadan Rettens Fornægtelse og voldsomme Tvang kunde medføre." Fogden udsatte Sagen til den 10de December. (Fædrel.)